работа на системата за почистване, при който след завършването на всеки пълен цикъл има период, през който стъклочистачките са неподвижни в точно определена позиция на покой;
 1.3.
 „орган за управление на системата за измиване“ означава устройство, чрез което системата за измиване се включва и изключва ръчно;
 1.4.
 „помпа на системата за измиване“ означава устройство за подаване на течност от резервоара на системата за измиване до външната повърхност на предното стъкло;
 1.5.
 „дюза“ означава устройство, което служи за насочване на течността върху предното стъкло;
 1.6.
 „напълно залята система“ означава система, която е била задействана нормално за определен период от време, като течността е била подадена през помпата и тръбните връзки и е напуснала дюзата(ите);
 1.7.
 „почистена зона“ означава зоната, която преди това е била замърсена и по която няма никакви следи от капки и останали нечистотии след пълното ѝ изсъхване;
 1.8.
 „поле на видимост А“ означава изпитвателна зона А, определена в точка 2.2. от приложение 21 към Правило No 43 на ООН относно единните предписания за одобряване на материали за безопасно остъкляване и техния монтаж на превозните средства
 2
 ;
 1.9.
 „поле на видимост Б“ означава намалената изпитвателна зона Б, определена в точка 2.4 от приложение 21 към Правило No 43 на ООН, без да се изключва зоната, определена в точка 2.4.1; (т.е. полето на видимост А е включено);
 1.10.
 „триизмерна координатна система“ означава координатна система, както е описана в приложение 1 към Консолидираната резолюция за конструкцията на превозните средства (R.E.3);
 1.11.
 „главен ключ на превозното средство“ означава устройство, чрез което бордовата електронна система на превозното средство се привежда от изключено състояние, какъвто е случаят на паркирано превозно средство без водач, в нормален работен режим.
 2.
 Технически изисквания
 2.1.
 Система за почистване на предното стъкло
 2.1.1.
 Всяко превозно средство, което има предно стъкло, трябва да е оборудвано със система за почистване на предното стъкло, което да е в състояние да функционира, когато главният ключ на превозното средство е задействан, без друго действие от страна на водача освен включването на органа за управление, необходим за задействане и спиране на системата за почистване на предното стъкло.
 2.1.1.1.
 Системата за почистване на предното стъкло трябва да се състои от едно или повече рамена, които са снабдени с лесно сменяеми пера.
 2.1.2.
 Полето на стъклочистачката(ите) трябва да покрива най-малко 98 % от полето на видимост А.
 2.1.3.
 Полето на стъклочистачката(ите) трябва да покрива най-малко 80 % от полето на видимост Б.
 2.1.4.
 Полето на стъклочистачката(ите) на предното стъкло трябва да отговаря на изискванията на точка 2.1.2. и 2.1.3., когато системата работи с честота на почистване, отговаряща на точка 2.1.5.1., и се изпитва според условията, определени в точки 3.1.10.—3.1.10.3.
 2.1.5.
 Системата за почистване на предното стъкло трябва да има най-малко две честоти на почистване:
 2.1.5.1.
 Една честота от не по-малко от 10 и не повече от 55 цикъла в минута.
 2.1.5.2.
 Една честота от не по-малко от 45 пълни цикъла в минута.
 2.1.5.3.
 Разликата между най-високата и по-ниска честота на почистване трябва да бъде най-малко 15 цикъла в минута.
 2.1.5.4.
 За спазване на изискванията на точки